Jarmo Hakanen

Jarmo Hakanen (s. 21. heinäkuuta 1953 Teiskohttp://www.yleisurheilu.fi/uutiset/jarjestotoiminta/jarmo-hakanen-tayttaa-50-vuotta-217 ) on suomalainen urheiluvaikuttaja ja liikuntaneuvos. Hänet tunnetaan etenkin yleisurheilun eteen tekemästään työstä. Hän on aktiivinen ja palkittu toimija myös muun muassa koripallossa.

Hakanen on toiminut Tampereen Pyrinnön toiminnanjohtajana vuodesta 1987 lähtien. Suomen Urheiluliiton liittovaltuustoon hän on kuulunut vuodesta 1985, ja sen puheenjohtajana hän on toiminut vuodesta 2013 lähtien.http://www.aamulehti.fi/Urheilu/1194867612624/artikkeli/urheiluvaikuttaja+jarmo+hakanen+haluaisi+nitistaa+lajien+mustasukkaisuuden.html 

 Elämä ja ura 

Hakanen syntyi Teiskossa vuonna 1953, ja vuonna 1965 hän muutti Aitolahdelle. Ylioppilaaksi hän valmistui Messukylän yhteiskoulusta vuonna 1974. Hakanen työskenteli koko lukioaikansa Aamulehden lehdenjakajana koska tarvitsi rahaa. Hän oli työssään omien sanojensa mukaan liiankin tunnollinen. Lisäksi Hakanen harrasti yleisurheilua TU-38:ssa. Hakanen avioitui vuonna 1977, ja liitosta syntyi kaksi tytärtä, Pyrinnön seurajohdossa kunnostautunut Elisa Hakanen (s. 1982) ja yleisurheilun SM-mitalisti Tiina Hakanen (s. 1985). Vuonna 1985 Hakaset muuttivat asumaan Härmälään.Tre! – Tampereen viikko

Hakanen aloitti järjestötoiminnan vuonna 1972 toimien SVUL:n Hä­meen pii­rin nuo­ri­so­työ­noh­jaa­ja­na. Viisi vuotta tästä hän oli edennyt piirin yleisurheilujaoston sihteeriksi. Valtakunnallisissa toimissa hän aloitti vuonna 1985. Vuonna 1986 taloudellisissa vaikeuksissa ollut tamperelainen perinteikäs urheilun yleisseura Tampereen Pyrintö valitsi puheenjohtajakseen Mauno Koivulan, joka oli nähnyt Hakasen innon tämän toimittua Tampereen kaupungin vapaa-ajan lautakunnassa vuosina 1976–1985. Koivula pyysi Hakasta hakemaan töitä Pyrinnöstä, ja Hakanen aloittikin työnsä seurassa toimistosihteerinä. Vuodesta 1987 alkaen Hakanen on toiminut Pyrinnön toiminnanjohtajana ja on kyseisessä toimenkuvassa Pyrinnön historian pitkäaikaisin. Hän on suunnitellut jäävänsä eläkkeelle 68-vuotiaana hoidettuaan Tampereella järjestettävät vuoden 2021 Kalevan kisat.

Koripallossa Hakanen on valittu vuoden seurajohtajaksi vuosina 2010 ja 2011.http://pyrinto.fi/joukkue/jarmo-hakanen/  Yleisurheilussa hän oli päätekijöitä muun muassa Tampereen eliittikisaosakilpailun ja Tähtien kisojen luomisessa. Vuonna 2011 Euroopan yleisurheiluliitto palkitsi Hakasen tunnustuspalkinnolla ja opetus- ja kulttuuriministeriö Liikuntakulttuurin ja urheilun kultaisella ansioristillä. 
Tammikuussa 2014 Hakanen valittiin Suomen urheilugaalassa vuoden urheiluvaikuttajaksi.http://pyrinto.fi/pyrinnon-gm-jarmo-hakanen-on-vuoden-urheiluvaikuttaja/  Hänellä on oma nimilaatta Pyynikin palloiluhallissa. Loppuvuodesta 2018 Hakaselle myönnettiin liikuntaneuvoksen arvonimihttps://www.aamulehti.fi/a/201371946 . Tampereen Urheilutoimittajain kerho myönsi hänelle elämäntyöpalkinnon vuonna 2017http://www.urheilutoimittajat.fi/uutiset/7338/elina-gustafsson-vuoden-2018-tampereen-paras-urheilija .

Hakanen on tunnettu Pyrinnön tarkasta taloudenpidosta, ja hän kritisoi julkisesti etenkin Korisliigan herrasmiessopimusta ulkomaalaispelaajien määrän nostamisesta neljään sekä muita seuroja pitkäjänteisen toimintatavan puutteesta, mikä tuli erityisen ajankohtaiseksi asiaksi vuosina 2015–2016 usean pääsarjaseuran ajauduttua pahoihin talousvaikeuksiin.http://yle.fi/urheilu/korisliigan_uusi_saanto_puhuttaa_-_emme_varmasti_ota_neljaa_jenkkia/8035941http://www.aamulehti.fi/urheilu/pyrinto-hankki-amerikkalaisen-seurapomolta-edelleen-kovaa-puukkoa-korisliigan-saannoille/ 

 Lähteet 
 Aaltonen, Juha: Tiimityössä johdetaan keskeltä  Tre! – Tampereen viikko 

 Viitteet 

Luokka:Suomalaiset urheiluvaikuttajat
Luokka:Vuonna 1953 syntyneet
Luokka:Elävät henkilöt